REGLAMENT DE RÈGIM INTERN DEL DEPARTAMENT D'INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5559)
  + [Valencià](/va/acuerdo/5559)






Selector de idioma

Leer

* [Español](/es/acuerdo/5559)
* [Valencià](/va/acuerdo/5559)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT D'INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT D'INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA DE LA UNIVERSITAT D'ALACANT

Data d'aprovació
:   22/11/2019

Data de publicació
:   22/11/2019

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=5559.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5559)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5559)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT D'INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA DE LA UNIVERSITAT D'ALACANT&url=https://www.boua.ua.es/va/acuerdo/5559)

**Títol:** REGLAMENT DE RÈGIM INTERN DEL DEPARTAMENT D'INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 22 de novembre de 2019

El Consell de Govern de la Universitat d'Alacant, en la sessió ordinària del dia 22 de novembre de 2019, ha aprovat per unanimitat el Reglament de Règim Intern del Departament d’Infermeria Comunitària, Medicina Preventiva i Salut Pública i Història de la Ciència de la Universitat d’Alacant.

REGLAMENT DE RÈGIM INTERN DEL DEPARTAMENT D’INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA DE LA UNIVERSITAT D’ALACANT

ÍNDEX

TÍTOL PRELIMINAR

Art. 1. Naturalesa

Art. 2. Competències

Art. 3. Fins

Art. 4. Composició

TÍTOL I: ÒRGANS DEL DEPARTAMENT

Art. 5. Òrgans del Departament

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Art. 6. Competències

Art. 7. Composició

Art. 8. Convocatòria d’eleccions

Art. 9. Comissió Electoral

Art. 10. Procediment electoral

SECCIÓ 2a: COMISSIÓ PERMANENT DEL CONSELL DE DEPARTAMENT

Art. 11. Competències

Art. 12. Composició

SECCIÓ 3a: FUNCIONAMENT DELS ÒRGANS COL·LEGIATS

Art. 13. Règim de sessions del Consell de Departament

Art. 14. Règim de sessions de la Comissió Permanent del Consell de Departament

Art. 15. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECTORA O DIRECTOR DEL DEPARTAMENT

Art. 16. Competències

Art. 17: Elecció

Art. 18. Mandat, remoció, nomenament i cessament

SECCIÓ 2a: SUBDIRECTORA O SUBDIRECTOR DEL DEPARTAMENT

Art. 19. Nomenament i cessament

Art. 20. Funcions

SECCIÓ 3a: SECRETÀRIA O SECRETARI DEL DEPARTAMENT

Art. 21. Nomenament, substitució i cessament

Art. 22. Funcions

TÍTOL II: RÈGIM ECONÒMIC I FINANCER

Art. 23. Mitjans materials

Art. 24. Gestió pressupostària

TÍTOL III: REFORMA DEL REGLAMENT

Art. 25. Reforma del Reglament

DISPOSICIÓ ADDICIONAL

Primera. De l’alumnat intern

DISPOSICIÓ DEROGATÒRIA

DISPOSICIÓ FINAL

TÍTOL PRELIMINAR

Article 1. Naturalesa

El Departament d'Infermeria Comunitària, Medicina Preventiva i Salut Pública i Història de la Ciència, adscrit a la Facultat de Ciències de la Salut, és la unitat de docència i investigació encarregada de coordinar els ensenyaments en l'àmbit de les àrees de coneixement d'Infermeria, Medicina Preventiva i Salut Pública i Història de la Ciència, d'acord amb la programació docent de la Universitat, així com de donar suport a les activitats i iniciatives docents i investigadores del professorat i fomentar-les, i d'exercir aquelles altres funcions que siguen determinades per l'Estatut i per la legislació vigent.

Article 2. Competències

Corresponen al Departament les següents competències:

a- Desenvolupar i coordinar la docència de les diferents disciplines corresponents als seus àmbits de coneixement, d'acord amb els plans d'estudi de títols oficials i l'organització docent de les facultats, escoles o centres responsables d’aquelles.

b- Proposar i desenvolupar ensenyaments propis de postgrau i especialització i donar suport a les activitats i iniciatives docents dels qui l’integren.

c- Proposar i desenvolupar, si escau, ensenyaments de doctorat en els termes que establisca el Consell de Govern.

d- Impulsar la investigació pròpia i donar suport a les activitats i iniciatives investigadores dels seus membres.

e- Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.

f- Col·laborar en el desenvolupament de processos de millora de la qualitat docent i investigadora, així com també participar en les activitats d'avaluació de la qualitat docent i investigadora del seu personal docent i investigador, i de la prestació del serveis del personal d’administració.

g- Promoure activitats d’extensió universitària a proposta dels membres.

h- Procurar la renovació i l’enriquiment científic, tècnic, artístic i pedagògic dels membres.

i- Col·laborar en l'elaboració dels plans d'estudi i en la programació de la resta d’activitats docents que afecten els àmbits de coneixement.

j- Organitzar i proposar la plantilla docent i investigadora i de personal d’administració i serveis, en els termes de la programació pròpia de la Universitat.

k- Participar en els procediments de selecció i promoció del personal docent i investigador, així com del personal d’administració i serveis que integre el Departament, d’acord amb el que establisquen la normativa vigent i els reglaments de la Universitat.

l- Administrar el pressupost i gestionar els mitjans materials d’acord amb la planificació econòmica i comptable de la Universitat.

m- Cooperar amb els altres òrgans i unitats de la Universitat en la realització de funcions.

n- Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, així com per al desenvolupament dels ensenyaments d’especialització o activitats específiques de formació.

o- Qualsevol altra comesa que els assignen les lleis, l’Estatut i els reglaments de la Universitat.

Article 3. Fins

Els fins del Departament, en l'àmbit de les seues competències, són els establits en l'article segon de l'Estatut de la Universitat d'Alacant.

Article 4. Composició

Pertanyen al Departament:

a- El personal docent i investigador adscrit al Departament.

b- El personal investigador en formació adscrit al Departament.

c- L'alumnat matriculat en alguna de les matèries d'ensenyaments oficials impartits pel Departament.

d- El personal d’administració i serveis adscrit al Departament.

TÍTOL I: ÒRGANS DEL DEPARTAMENT

Article 5. Òrgans del Departament

El govern, la representació i l’administració del Departament s’articula a través dels òrgans següents:

a- Col·legiats:

- El Consell de Departament.  
- La Comissió Permanent del Consell de Departament.

b- Unipersonals:

- La directora o director del Departament.  
- La subdirectora o subdirector del Departament, si escau, sempre que n’escaiga la designació d’acord amb els criteris que establisca el Consell de Govern.  
- La secretària o secretari del Departament.

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Article 6. Competències

Corresponen al Consell de Departament les competències següents:

a- Elaborar i aprovar la proposta de Reglament de règim intern, així com la modificació d’aquest.

b- Elegir i remoure, si escau, la directora o director del Departament.

c- Elaborar informes relatius a la creació, modificació, denominació, adscripció i supressió de departaments.

d- Aprovar la proposta de modificació de les plantilles de personal docent i investigador i de personal d’administració i serveis.

e- Elegir i remoure, si escau, els representants del Departament en les diferents comissions del centre o de la Universitat.

f- Proposar la convocatòria de places vacants dels cossos docents universitaris i elevar la proposta dels membres integrants de les comissions d’acord amb el que preveu l’Estatut.

g- Participar en els procediments d’avaluació del personal docent i investigador.

h- Participar en els procediments d’avaluació, certificació i acreditació de la Universitat que afecten les seues activitats.

i- Aprovar la proposta de pressupost i la liquidació de comptes d’aquest.

j- Establir les necessitats de personal i materials que requerisca el desenvolupament de les activitats del departament.

k- Aprovar el pla d’actuació docent i investigadora i la memòria anual del Departament, abans de l’inici de cada curs acadèmic.

l- Emetre, si escau, l’informe d'adscripció dels integrants a instituts universitaris d'investigació.

m- Distribuir l’activitat docent entre els membres i supervisar la qualitat de la docència que s’hi imparteix.

n- Proposar i desenvolupar ensenyaments propis de postgrau i especialització i, si escau, ensenyaments de doctorat en matèries dels seus àmbits de coneixement o en col·laboració amb altres departaments, instituts universitaris d'investigació o altres centres.

o- Conèixer, coordinar i difondre les activitats investigadores dels membres del Departament.

p- Informar preceptivament i proposar la designació dels membres de les comissions avaluadores per a l’obtenció del grau de doctor.

q- Proposar, previ informe del Consell de Govern, el nomenament de col·laboradores honorífiques o col·laboradors honorífics amb funcions de suport i assistència a l’ensenyament, com també per a fer tasques d’investigació, entre especialistes de reconeguda competència que acrediten una experiència professional fora de l’àmbit acadèmic universitari.

r- Emetre l’informe sobre la concessió de llicències per estudis del professorat per a realitzar activitats docents o investigadores vinculades a una universitat, institut o centre d’investigació, nacional o estranger.

s- Conèixer, mitjançant l’informe de la directora o director, l’estat d’execució del pressupost assignat pel Consell de Govern de la Universitat.

t- Qualsevol altra que li atribuïsca la normativa vigent.

Article 7. Composició

1. El Consell de Departament, òrgan de govern d’aquest, està format per:

a- Membres nats: tot el personal docent i investigador doctor i el personal docent i investigador amb vinculació permanent al Departament, que constituirà el 75 per 100 del Consell.

b- Membres representants dels diferents col·lectius, que constituiran el 25 per 100 restant, d’acord amb la distribució següent:

- 10 per 100 elegit pel personal docent i investigador sense vinculació permanent i el personal investigador en formació i que figure entre els membres d’aquests representants.  
- 10 per 100 elegit pels estudiants matriculats en les assignatures d’estudis oficials que impartisca el Departament i que figure entre els membres d’aquests representants.  
- 5 per 100 elegit pel personal d’administració i serveis destinat en el Departament i que figure entre els membres d’aquests representants.

Les fraccions iguals o superiors a 0,50 que resulten del repartiment es corregiran per excés i les inferiors, per defecte.

En tot cas es garantirà almenys una o un representant per cada col·lectiu.

2. La part electiva del Consell de Departament es renovarà cada dos anys, mitjançant eleccions convocades a aquest efecte per la directora o director, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.

Article 8. Convocatòria d’eleccions

1. L’elecció de les o dels representants es farà per sufragi universal, lliure, igual, directe i secret, es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris. El sufragi és un dret personal i indelegable.

2. Seran electors i elegibles els membres del Departament que, en el seu respectiu àmbit, es troben en servei actiu i efectiu, estiguen adscrits o matriculats per la modalitat de matrícula ordinària.

3. Cap membre podrà exercir el dret de sufragi actiu i passiu en més d’un cos i, si escau, circumscripció electoral. Les electores i els electors que en pertanyen a més d’un hauran de comunicar a la Comissió Electoral, en el termini establit, l’adscripció a aquell en què vulguen exercir el dret de sufragi. En altre cas, la Comissió Electoral, d’ofici, adscriurà l’electora o l’elector al cos i circumscripció menys nombrós d’entre els quals forme part.

4. Les eleccions seran convocades un mes abans de la finalització del mandat, en sessió del Consell de Departament, durant la qual s’aprovarà el calendari electoral i es sortejaran els membres de la Comissió Electoral. La Universitat té aprovada una normativa de votació electrònica, per la qual cosa, si així s'acorda, la votació podrà fer-se d'aquesta forma, seguint el que s’hi estipula.

5.El calendari electoral inclourà les següents dates i terminis:

a- Data d’exposició pública del cens electoral provisional.

b- Termini d’adscripció a un cos o circumscripció electoral per a les electores o els electors que en pertanyen a més d’un.

c- Termini de presentació de reclamacions contra el cens provisional.

d- Data de publicació del cens definitiu.

e- Termini de presentació de candidatures.

f- Data de proclamació provisional de candidatures.

g- Termini de presentació de reclamacions contra l’acte de proclamació provisional de candidatures.

h- Data de proclamació definitiva de candidatures.

i- Termini de campanya electoral.

j- Data de la jornada de votació i horari.

k- Data de proclamació provisional de candidatures electes.

l- Termini de presentació de reclamacions contra l’acte de la proclamació provisional de candidatures electes.

m- Data de proclamació definitiva de candidats o candidates electes.

6. La convocatòria d’eleccions, juntament amb el calendari electoral, es farà pública en els taulers d’anuncis del Departament i, si escau, en la pàgina web, i serà remesa al Consell d’Estudiants per a possibilitar una adequada i eficaç publicitat d'aquestes eleccions entre els membres d'aquest col·lectiu.

7. El vot anticipat s'exercirà segons el procediment establit en aquest reglament.

Article 9. Comissió Electoral

1. La Comissió Electoral estarà formada per una professora o professor amb vinculació permanent a la Universitat, que exercirà de presidenta o president; un membre del personal d’administració i serveis, que serà la secretària o secretari; i un estudiant, que actuarà com a vocal, tots ells adscrits al Departament.

Els membres de la Comissió Electoral, així com els suplents, seran designats mitjançant sorteig públic celebrat en el Consell de Departament.

2. Els membres de la Comissió Electoral són inelegibles, excepte renúncia. En aquest cas seran substituïts pel membre suplent que corresponga.

Quan hi haja impossibilitat manifesta de substitució entre els integrants d’un determinat col·lectiu, la directora o director del Departament podrà variar la composició de la Comissió Electoral i fer un nou sorteig per a designar-ne els nous membres.

3. Les competències de la Comissió Electoral són:

a- Publicar el cens provisional d’electors o electores.

b- Resoldre, si escau, les reclamacions contra el cens provisional i aprovar el cens definitiu.

c- Determinar el nombre de representants que s’han d’elegir en cada col·lectiu i, si escau, circumscripció electoral, de forma directament proporcional als percentatges establits en l’article 7.

d- Proclamar provisionalment les candidatures presentades, una vegada comprovades les causes d’inelegibilitat.

e- Resoldre, si escau, les reclamacions contra la proclamació provisional de candidats o candidates i fer-ne la proclamació definitiva.

f- Constituir-se en mesa electoral, el dia fixat per a l’acte de la votació.

g- Proclamar provisionalment les candidatures electes.

h- Resoldre, si escau, les reclamacions contra la proclamació provisional de candidatures electes i fer-ne la proclamació definitiva.

i- Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.

4. La Comissió Electoral tindrà la seu en la secretaria del Departament, on es remetran les consultes i reclamacions adreçades a aquesta.

5. Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos dels membres.

6. Contra els acords de la Comissió Electoral es pot presentar recurs d’alçada davant la rectora o rector de la Universitat d’Alacant.

7. Finalitzat el procés electoral, la Comissió Electoral remetrà a la secretaria del Departament tota la documentació derivada perquè l’arxive i la custodie.

Article. 10. Procediment electoral

1. Les i els membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Les i els suplents substituiran els seus respectius titulars en cas d’absència d’aquestes o aquests.

Si per incompareixença d’alguns dels o de les membres de la mesa electoral no fora possible constituir-la, aquells que es troben presents podran designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació a la directora o director del Departament.

2. Quan el nombre de representants que cal elegir siga igual o superior al d’electors o electores, les o els integrants del col·lectiu en el qual es donen aquestes circumstàncies seran proclamades o proclamats, per la Comissió Electoral, membres del Consell de Departament.

3. Quan el nombre de candidatures presentades siga igual o inferior al nombre de representants que cal elegir, no serà necessari fer la votació, i seran proclamades com a membres del Consell de Departament aquestes candidatures.

4. Procediment de vot anticipat:

4.1. L'electora o elector que vulga emetre el vot de forma anticipada haurà de fer-ho en els terminis previstos en el calendari electoral. L'emissió del vot anticipat exclou el dret a realitzar-ho presencialment.

4.2. L'electora o elector sol·licitarà al president de la Comissió Electoral exercir el dret a vot anticipat, prèvia exhibició del document d'identificació (DNI, permís de conduir, passaport o Targeta d'Identificació Universitària -TIU).

4.3. La presidenta o el president de la Comissió Electoral expedirà a l’electora o a l'elector, a petició d’aquests, una certificació de la inscripció en el cens de la circumscripció on pertanga, un sobre de grandària gran, un altre de xicotet i la papereta de votació.

4.4. L'electora o elector, dins del termini establit a aquest efecte en el calendari electoral, introduirà la papereta en el sobre de menor grandària, i aquest, juntament amb la certificació d'inscripció en el cens, al seu torn, en el de grandària major. El sobre major el dirigirà a la presidenta o al president a la Comissió Electoral amb indicació de la circumscripció i taula en la qual li correspon votar.

4.5. La presidenta o el president de la Comissió Electoral farà arribar la documentació relativa als vots anticipats a la mesa electoral, la qual, una vegada finalitzada la votació i realitzada l'oportuna anotació de vot en el cens, obrirà el sobre major davant dels membres de la taula i dipositarà el sobre xicotet dins de l’urna procedent, procedint seguidament a barrejar els diferents vots, abans d'obrir l'urna per a l'escrutini.

5. Quan dos o més candidates o candidats obtinguen el mateix nombre de vots, es donarà preferència per a la proclamació com a membre del Consell de Departament a la candidata o al candidat que faça més temps que està vinculat amb la Universitat d’Alacant al cos electoral pel qual ha presentat la candidatura. En el cas de l’alumnat, serà elegit el de major edat.

SECCIÓ 2a: COMISSIÓ PERMANENT DEL CONSELL DE DEPARTAMENT

Article 11. Competències

Les competències de la Comissió Permanent seran les que li delegue el Consell de Departament. No seran delegables les establides en els apartats a), b), d) e), i), m) i n) de l’article 6 d’aquest Reglament.

Article 12. Composició

La Comissió Permanent del Consell de Departament estarà formada per:

- La directora o director del Departament.  
- La secretària o secretari del Departament.  
- 1 representant del personal docent i investigador doctor o doctora i personal docent i investigador amb vinculació permanent al Departament, elegits o elegides per aquests i entre aquests de cadascuna de les àrees de coneixement que componen el Departament.  
- 1 representant del personal docent i investigador sense vinculació permanent i el personal investigador en formació membre del Consell de Departament.  
- 1 representant de les o dels estudiants, elegits per aquests i entre aquests.  
- 1 representant del personal d’administració i serveis, elegits per aquests i entre aquests.

SECCIÓ 3a: FUNCIONAMENT DELS ÒRGANS COL·LEGIATS

Article 13. Règim de sessions del Consell de Departament

El Consell de Departament es reunirà:

a- En sessió ordinària, almenys dues vegades al semestre.

b- En sessió extraordinària, sempre que siga convocat per la directora o director, a iniciativa pròpia o quan ho sol·licite, almenys, una cinquena part dels membres.

Presidirà les sessions la directora o director del Departament, i actuarà com a secretària o secretari el del Departament.

Article 14. Règim de sessions de la Comissió Permanent del Consell de Departament

La Comissió Permanent del Consell de Departament es reunirà tantes vegades com siga necessari, a instàncies de la directora o del director o quan ho sol·liciten, almenys, una cinquena part dels membres.

Presidirà las sessions la directora o director del Departament, i actuarà com a secretària o secretari el del Departament.

Article 15. Règim jurídic i funcionament dels òrgans col·legiats

1. La convocatòria dels òrgans col·legiats, que es comunicarà preferentment per via electrònica, correspondrà a la presidenta o al president i s’haurà de notificar assegurant que la reben les i els membres amb una antelació mínima de quaranta-vuit hores, excepte els casos d’urgència.

La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició de les i dels membres en el mateix termini.

L’ordre del dia el fixarà la presidenta o el president, que tindrà en compte, si escau, les peticions dels altres membres formulades amb prou antelació.

La presidenta o el president inclourà obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.

2. Excepte disposició contrària d’aquest Reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d’acords requerirà la presència de la presidenta o del president i secretària o secretari o, si escau, dels qui els substituïsquen, i de la meitat almenys de la resta de components, en primera convocatòria.

Si no hi haguera quòrum, l’òrgan col·legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, n’hi haurà prou amb la presència de la presidenta o del president i secretària o secretari, o dels seus substituts o de les seues substitutes, i l’assistència de la tercera part dels membres de l’òrgan.

3. Els acords seran adoptats per la majoria simple dels assistents a la sessió, excepte els casos en els quals la normativa vigent establisca una altra majoria.

Excepte la previsió expressa en contrari en la normativa vigent, les referències al règim d’acords es computaran tenint en compte el nombre de membres que en cada moment componguen l’òrgan.

No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots i totes els membres de l’òrgan col·legiat i siga declarada la urgència de l’assumpte pel vot favorable de la majoria absoluta.

4. Els membres de l’òrgan col·legiat podran fer constar en acta el vot contrari a l’acord adoptat, l’abstenció o el sentit del seu vot favorable, i els motius que el justifiquen. Així mateix, podran sol·licitar la transcripció íntegra de la intervenció o proposta, sempre que aporten en l’acte o en el termini que assenyale la presidenta o el president el text que s’hi corresponga fidelment, i es farà constar així en l’acta o unint-ne a aquesta una còpia.

Els membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.

Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·licite una cinquena part, almenys, dels assistents o de les assistentes.

5. Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre de l’òrgan col·legiat.

La delegació haurà de constar per escrit i ser notificada a la presidenta o al president de l’òrgan en el moment de la constitució de la sessió.

A l’efecte d’establir quòrum per a la vàlida constitució de l’òrgan i les majories per a l’adopció d’acords, es considerarà present el o la membre que n’haja exercit la delegació, i s’atorgarà eficàcia al vot que per ell o ella emeta, si escau, el membre delegat o la membre delegada.

CAPÍTOL II: ÒRGANS UNIPERSONALS

SECCIÓ 1a: DIRECTORA O DIRECTOR DEL DEPARTAMENT

Article 16. Competències

1. Corresponen a la directora o director del Departament aquestes competències:

a- Representar el Departament, dirigir-lo i coordinar-ne la gestió ordinària.

b- Convocar i presidir les reunions del Consell de Departament i de la Comissió Permanent, assegurant el compliment de les lleis i d’aquest Reglament, dirigint i moderant les deliberacions, com també suspendre-les quan aprecie que concorre causa justificada.

c- Executar els acords adoptats pel Consell de Departament.

d- Informar el Consell de Departament dels acords adoptats i actuacions seguides per la Comissió Permanent.

e- Supervisar l’execució dels plans d’activitats que ha de desenvolupar el Departament i elaborar la memòria anual d’aquestes.

f- Vetlar pel compliment de la dedicació del personal docent i investigador.

g- Dirigir l’activitat del personal d’administració i serveis adscrit al Departament.

h- Proposar a la rectora o rector el nomenament de la secretària o secretari i, si escau, de la subdirectora o subdirector.

i- Informar el Consell de Departament, almenys semestralment, de l’estat d’execució del pressupost assignat pel Consell de Govern de la Universitat d’Alacant.

j- Qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que hi puga delegar el Consell de Departament.

2. En cas de vacant, absència, malaltia o altra causa legal, les funcions de la directora o director seran assumides per la subdirectora o subdirector del Departament. Quan el Departament no dispose d’aquesta figura, aquestes funcions seran assumides per la secretària o el secretari.

Article 17. Elecció

1. El Consell de Departament elegirà la directora o director entre el professorat doctor a temps complet amb vinculació permanent a la Universitat.

2. L’elecció de directora o director de Departament serà per votació nominal i secreta. El vot serà personal i indelegable.

3. Amb una antelació mínima d’un mes per a concloure el període de mandat ordinari, se celebrarà una sessió del Consell de Departament en la qual es convocaran les eleccions, i es determinarà la data i l’horari de la sessió de Consell de Departament en la qual es votarà, i que serà convocada amb aquest exclusiu objectiu. En aquesta sessió es fixarà el calendari electoral i també es podrà acordar si la votació es realitza de forma electrònica, en aquest cas, se seguirà la normativa de la Universitat d'Alacant.

4. La Comissió Electoral exercirà les funcions previstes en aquest article en el procediment de vot anticipat.

5. Procediment de vot anticipat:

5.1. L’electora o l'elector que vulga emetre el vot de forma anticipada haurà de fer-ho en els terminis previstos en el calendari electoral. L'emissió del vot anticipat exclou el dret a realitzar-lo presencialment.

5.2. L'electora o l’elector sol·licitarà a la presidenta o al president de la Comissió Electoral exercir el dret a vot anticipat, prèvia exhibició del document d'identificació (DNI, permís de conduir, passaport o Targeta d'Identificació Universitària -TIU).

5.3. La presidenta o el president de la Comissió Electoral expedirà a l’electora o a l'elector, a sol·licitud d’aquests, una certificació de la inscripció en el cens de la circumscripció on pertanga, un sobre de grandària gran, un altre de xicotet i la papereta de votació.

5.4. L'electora o l’elector, dins del termini establit a aquest efecte en el calendari electoral, introduirà la papereta en el sobre de menor grandària, i aquest, juntament amb la certificació d'inscripció en el cens, al seu torn, en el de grandària major. El sobre major el dirigirà a la presidenta o al president de la Comissió Electoral amb indicació de la circumscripció i taula en la qual li correspon votar.

5.5. La presidenta o el president de la Comissió Electoral farà arribar la documentació relativa als vots anticipats a la mesa electoral, la qual, una vegada finalitzada la votació i realitzada l'oportuna anotació de vot en el cens, obrirà el sobre major davant els membres de la taula i dipositarà el sobre xicotet dins de l’urna procedent, procedint seguidament a barrejar els diferents vots, abans d'obrir l'urna per a l'escrutini.

6. En la sessió del Consell de Departament en la qual haja de dur-se a terme l'elecció, amb caràcter previ a l'inici d’aquesta, es procedirà al sorteig públic de la taula electoral entre els membres presents del Consell. No podran formar-ne part els qui hi hagen presentat candidatura.

La mesa electoral estarà formada per tres membres, procurant que estiguen representats els col·lectius de professors, alumnat i personal d'administració i serveis.

La mesa electoral resoldrà les reclamacions que pogueren ocasionar-se en la votació, escrutini i proclamació de la candidatura electa i adoptarà les mesures necessàries per a garantir el secret de la votació.

Actuarà de presidenta o president d'aquesta sessió del Consell de Departament la presidenta o president de la mesa electoral. En cas que la mesa estiga integrada per més d'un membre d'aquest col·lectiu, la presidència correspondrà al de major antiguitat en la Universitat d'Alacant.

7. Conclosa la votació, la mesa electoral farà, en la mateixa sessió del Consell, l’escrutini, que tindrà caràcter públic.

8. Resultarà elegida la candidatura que obtinga el major nombre de vots. Els casos d’empat es resoldran a favor del candidat o de la candidata de major categoria en els cossos docents universitaris i, si persisteix la igualtat, a favor del de més antiguitat en la Universitat d’Alacant en el corresponent cos.

9. Si no s’hi presentara cap candidat, la directora o director cessant o qui exercisca les seues funcions continuarà exercint-les. En aquest cas, s’efectuarà una nova convocatòria per a l’elecció de directora o director en el termini màxim d’un mes.

Article 18. Mandat, remoció, nomenament i cessament.

1. El mandat de la directora o director serà de 4 anys. La reelecció serà possible una sola vegada.

2. La directora o director del Departament podrà ser remogut pel Consell de Departament. La moció de censura haurà de ser presentada, almenys, per una cinquena part dels membres del Consell, i requerirà per a ser aprovada el vot favorable de la majoria absoluta dels membres que el componen.

3. El nomenament i el cessament de la directora o director, d’acord amb les propostes del Consell de Departament, corresponen a la rectora o el rector.

SECCIÓ 2a: SUBDIRECTORA O SUBDIRECTOR DEL DEPARTAMENT

Article 19. Nomenament i cessament

1. La subdirectora o el subdirector, quan escaiga la seua designació d’acord amb els criteris que establisca el Consell de Govern, serà nomenat per la rectora o el rector, a proposta de la directora o el director de Departament, entre el professorat que complisca els requisits per a ser directora o director.

2. La subdirectora o el subdirector cessarà en el càrrec a petició pròpia, a proposta de la directora o el director o quan concloga el mandat d’aquest. En aquest l’últim cas, continuarà en el càrrec interinament mentre no es produïsca el nomenament de nova directora o de nou director.

Article 20. Funcions

La subdirectora o el subdirector col·labora amb la directora o director en el govern i direcció del Departament, ocupa totes les funcions que aquest li assigne o hi delegue, i el substitueix en cas de vacant, absència o malaltia.

SECCIÓ 3a: SECRETÀRIA O SECRETARI DEL DEPARTAMENT

Article 21. Nomenament, substitució i cessament

1. La secretària o el secretari serà nomenat per la rectora o el rector, a proposta de la directora o el director del Departament, entre el professorat a temps complet adscrit a aquest.

2. En cas de vacant, absència o malaltia, la secretària o el secretari serà substituït pel personal docent i investigador de menor edat del Consell de Departament.

3. La secretària o el secretari cessarà en el càrrec a petició pròpia, a proposta de la directora o el director o quan concloga el mandat d’aquest. En aquest últim cas, continuarà en el càrrec interinament mentre no es produïsca el nomenament de nova directora o de nou director.

Article 22. Funcions

A la secretària o al secretari li correspon l’elaboració i custòdia de les actes i documents oficials del Departament, la col·laboració en la coordinació de la gestió d’aquest, donar fe dels acords del Consell, i si escau, de la Comissió Permanent, i totes les funcions que li puga encomanar la directora o el director.

TÍTOL II: RÈGIM ECONÒMIC i FINANCER

Article 23. Mitjans materials

1. El Departament disposarà d’un pressupost propi que li serà assignat directament pel Consell de Govern, i en el qual caldrà consignar, a més d’aquells ingressos directes de la Universitat, els que procedisquen de contractes, subvencions o altres ingressos específics del cos docent i investigador del Departament, en els termes que establisca la Universitat.

2. La distribució de les disponibilitats i dotacions materials i econòmiques del Departament entre les diferents àrees de coneixement haurà de respondre als principis que hi establisca el Consell de Govern i, en tot cas, atendre la respectiva activitat docent i investigadora.

3. La distribució dels espais i mitjans materials de què disposa el Departament entre els seus membres haurà de portar-se a terme atenent la seua respectiva activitat docent i investigadora.

Article 24. Gestió pressupostària

1. Correspon al Consell de Departament aprovar la distribució de la proposta de pressupost del Departament, com també la liquidació de comptes d’aquest.

2. El pressupost serà gestionat d’acord amb el que preveu l’Estatut de la Universitat d’Alacant, així com la normativa de gestió pressupostària pròpia de la Universitat.

3. La directora o el director de Departament informarà, almenys semestralment, el Consell de Departament de l’estat d’execució del pressupost del Departament.

TÍTOL III: REFORMA DEL REGLAMENT

Article 25. Reforma del Reglament

1. Aquest Reglament podrà reformar-se a proposta de la directora o del director del Departament o d’un terç dels membres del Consell de Departament.

2. L’aprovació de la proposta de reforma del Reglament requerirà un quòrum qualificat de la majoria absoluta dels membres del Consell de Departament.

3. Una vegada aprovada, la proposta de reforma del Reglament serà elevada al Consell de Govern.

DISPOSICION ADDICIONAL I

Primera. De l’alumnat intern

Les funcions i obligacions de l’alumnat intern seran les que es deriven de participar més directament en els projectes i línies investigadores i altres labors del Departament, exercint les tasques que se li assignen d'acord amb la seua capacitat, formació i interès, sempre orientades a la formació, sense que, en cap cas, puguen tenir naturalesa laboral.

La convocatòria, que contindrà el nombre de places disponibles, l'efectuarà la directora o el director del Departament, es col·locarà en els taulers d'anuncis del Departament i dels centres en els quals impartisca docència, durant, almenys, deu dies naturals. Així mateix, s'enviarà una còpia de la convocatòria a cadascuna de les delegacions d'estudiants dels centres on el Departament impartisca docència.

A aquestes places, el nombre de les quals ha de ser aprovat pel Consell de Departament, podrà concursar l’alumnat d'estudis de grau i màster oficial en els quals impartisca docència el Departament.

La provisió de les places es farà mitjançant concurs en el qual haurà de valorar-se l'expedient acadèmic i es podrà efectuar, a més, una prova que determinarà el Departament.

La valoració d'aquest concurs s'efectuarà per una comissió composta per la directora o pel director, o en qui delegue; dues professores o professors de l'àrea de coneixement, i una alumna o un alumne, triat per sorteig, dels pertanyents al Consell de Departament i que no siga aspirant a les places.

El nombre màxim d’alumnat intern no podrà excedir el nombre de professorat amb dedicació a temps complet del departament. Una professora o professor no podrà tutelar més d'una alumna o d’un alumne.

Aquest nomenament es farà constar en l'expedient acadèmic de l'alumna o de l'alumne, per a això la directora o el director del Departament comunicaran els nomenaments efectuats als centres corresponents.

El nomenament d’alumnat intern tindrà efectes per al curs acadèmic en què es va realitzar la selecció.

L’alumnat intern no tindrà dret a remuneració o salari, derivat d'aquesta activitat.

DISPOSICION ADDICIONAL II

L'article 155 de l'Estatut de la Universitat d'Alacant contempla el següent en relació al nomenament de col·laboradores honorífiques i col·laboradors honorífics (CH):

De conformitat amb la competència que l'Estatut de la Universitat atribueix al Consell de Departament per a presentar propostes de nomenament de col·laboradores honorífiques o col·laboradors honorífics (CH) s'estableixen els següents requisits:

1.-Les sol·licituds es presentaran en la Secretaria del Departament preferentment durant el mes de juny de cada any perquè puguen ser valorades pel Consell de Departament. Hauran d'anar acompanyades del curriculum vitae de la candidata o del candidat, qui haurà d'estar en possessió d'una titulació universitària i complir els requisits indicats en l'article 155 de l'Estatut de la Universitat d'Alacant.

2.-Cada sol·licitud haurà d'estar avalada per professorat a temps complet pertanyent al Departament, qui haurà d'argumentar els motius de la proposta i especificar les tasques que desenvoluparà la candidata o el candidat.

3.-L'activitat principal dels CH serà la investigació. Només en casos excepcionals i degudament justificats, el Consell de Departament podrà assignar-los tasques docents prèvia autorització del centre responsable de la docència. En aquest cas, serà el centre el responsable d'emetre el corresponent certificat de col·laboració.

4.-L'estudi i l'avaluació de les sol·licituds i, si escau, la proposta de candidates i candidats a la rectora o al rector per a nomenar-los serà responsabilitat del Consell de Departament. Per a l'avaluació de la candidata o del candidat es tindrà en compte el curriculum vitae d’aquests i la proposta de tasques assignades.

5.-La durada de la col·laboració serà d'un curs acadèmic. La possible renovació exigirà la confirmació expressa.

DISPOSICIÓ DEROGATÒRIA

Queda derogat el Reglament de règim intern del Departament d’Infermeria Comunitària, Medicina Preventiva i Salut Pública i Història de la Ciència aprovat per acord de la Junta de Govern de data 26 d’octubre de 2006.

DISPOSICIÓ FINAL

Aquest Reglament entrarà en vigor l’endemà de la publicació en el Butlletí Oficial de la Universitat d’Alacant, després de ser aprovat pel Consell de Govern.

Anàlisi
-------

:   **Modifica a:**

    * [Detalle
      REGLAMENT DE RÈGIM INTERN DEL DEPARTAMENT D'INFERMERIA COMUNITÀRIA, MEDICINA PREVENTIVA I SALUT PÚBLICA I HISTÒRIA DE LA CIÈNCIA](/va/acuerdo/420) 
      31/10/2006





[Carretera Sant Vicent del Raspeig s/n  
03019 Sant Vicent del Raspeig - Alacant  
 Tel. 70 752 7398 - Fax 01 372 7486](https://www.google.es/maps/@75.376849,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12688&trk=tyah&trkInfo=tarId%3Q0764376810770%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)